pythainlp/thai-wiki-dataset-v3 huggingface dataset:
นกตะขาบปีกม่วง

นกตะขาบปีกม่วง (purple-winged roller; ) เป็นนกในวงศ์นกตะขาบ มีถิ่นกำเนิดและเป็นนกเฉพาะถิ่นในอนุภูมิภาคซูลาเวซีในอินโดนีเซีย พบได้บนเกาะซูลาเวซี เกาะบังกา เกาะเลมเบห์ เกาะมันเทอราวู เกาะมูนา และเกาะบูตุง นกตะขาบปีกม่วงอาศัยในป่าดิบชื้นในภูมิอากาศแบบกึ่งเขตร้อนชื้นหรือเขตร้อนชื้น
== อนุกรมวิธาน ==
นกตะขาบปีกม่วงได้รับการระบุชนิดอย่างเป็นทางการในปี ค.ศ. 1819 โดยลุยส์ ฌอง ปิแอร์ วิเอลลอต์ (Louis Jean Pierre Vieillot) นักปักษีวิทยาชาวฝรั่งเศส ในชื่อทวินาม Garrulus temminckii ชื่อลักษณะเฉพาะเพื่อเป็นเกียรติแก่เคินราด ยาคอบ เทมมิงค์ (Coenraad Jacob Temminck) นักปักษีวิทยาชาวดัตช์
ตัวอย่างต้นแบบเก็บได้จากพื้นที่เกาะซูลาเวซี นกตะขาบปีกม่วงเป็นหนึ่งในเก้าชนิดที่อยู่ในสกุลนกตะขาบทุ่ง (Coracias) ซึ่งกาโรลุส ลินเนียสเป็นผู้ระบุชนิดในปี ค.ศ. 1758
=== ความสัมพันธ์กับนกตะขาบทุ่ง ===
จากการศึกษาสายวิวัฒนาการระดับโมเลกุลที่ตีพิมพ์ในปี ค.ศ. 2018 พบว่านกตะขาบปีกม่วงเป็นญาติใกล้ชิดกับนกตะขาบทุ่งที่พบในภูมิภาคอินโดจีน (Coracias affinis) และนี่เป็นข้อสังเกตในการแยกนกตะขาบทุ่งออกจากการเป็นชนิดย่อยของนกตะขาบอินเดีย
=== ชื่ออื่น ===
นกตะขาบปีกม่วงมีชื่ออื่น ๆ ได้แก่ นกตะขาบเซเลบีส (Celebes roller), นกตะขาบซูลาเวซี (Sulawesi roller) และนกตะขาบเทมมิงค์ (Temminck's roller)
== คำอธิบาย ==
นกตะขาบปีกม่วงมีความยาว 30–34 เซนติเมตร (12–13 นิ้ว) มีขนาดใกล้เคียงกับนกพิราบ
กระหม่อมและโคนหางด้านบนเป็นสีฟ้าสดใส หลังเป็นสีเขียวมะกอกเข้ม ส่วนขนนกที่เหลือส่วนใหญ่เป็นสีน้ำเงินเข้มหรือออกดำ จะงอยปากขนาดใหญ่เป็นสีดำ ปลายงุ้มเป็นตะขอเล็กน้อย แทบไม่มีความแตกต่างระหว่างเพศ ลูกนกและนกรุ่นมีลักษณะคล้ายกับตัวเต็มวัยแต่มีขนสีทึม ๆ กว่า
ไฟล์:CoraciasTemminckiGould.jpg|ภาพวาดประกอบนกตะขาบปีกม่วง แสดงสีด้านหลังของนก
ไฟล์:Purple-winged Roller , Coracias temminckii - Flickr - Lip Kee.jpg|ในพุ่มไม้
ไฟล์:Purple-winged Roller Coracias temminckii - Flickr - Lip Kee.jpg|จะงอยปากใหญ่หนา
== อ้างอิง ==
ปีกม่วง
ตะขาบปีกม่วง
วัดร่องเสือเต้น

วัดร่องเสือเต้น เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำกก ในตำบลริมกก อำเภอเมืองเชียงราย จังหวัดเชียงราย
==ประวัติ==
ในอดีตที่ตั้งของวัดเป็นวัดร้าง มีเศษซากอิฐโบราณสถาน ต่อมาชาวบ้านมีความคิดริเริ่มจะสร้างวัด เนื่องจากชาวบ้านร่องเสือเต้น ไม่มีที่ทำบุญในหมู่บ้าน จากคำบอกเล่าของคนเฒ่าคนแก่เล่าว่า บ้านเรือนยังมีไม่มากนัก แต่มีสัตว์ป่าจำนวนมากโดยเฉพาะเสือ ชาวบ้านที่ผ่านแถวนั้นมักชอบเห็นเสือกระโดดข้ามร่องน้ำไปมา จึงเรียกบริเวณนี้ต่อ ๆ กันมาว่า ร่องเสือเต้น รวมถึงหมู่บ้านก็เรียกว่า บ้านร่องเสือเต้น เมื่อชาวบ้านได้บูรณะวัดร้างจึงได้ตั้งชื่อวัดว่า "วัดร่องเสือเต้น" ได้รับอนุญาตตั้งวัดเมื่อวันที่ 21 สิงหาคม พ.ศ. 2558
==เสนาสนะ==
จุดเด่นของวัด คือ วิหารวัดร่องเสือเต้น สร้างและออกแบบโดยศิลปินพื้นบ้านชาวเชียงราย นายพุทธา กาบแก้ว หรือที่คนรู้จักในนาม สล่านก ซึ่งเป็นศิษย์อาจารย์เฉลิมชัย โฆษิตพิพัฒน์ วิหารเริ่มสร้างเมื่อวันที่ 27 ตุลาคม พ.ศ. 2548 โดยมีขนาดกว้าง 13 เมตร ยาว 48 เมตร สร้างเสร็จเมื่อ วันที่ 22 มกราคม พ.ศ. 2559 ร่วมใช้เวลาก่อสร้างแล้วเสร็จถึง 11 ปี วิหารใช้สีน้ำเงินตัดกับสีทอง ด้านหน้าวิหารมีพญานาคตัวใหญ่ 2 ตัว อยู่คู่กัน ซึ่งเป็นศิลปะที่สล่านก ได้นำเอารูปแบบผลงานของอาจารย์ถวัลย์ ดัชนี นำมาประยุกต์ ภายในประดิษฐานพระประธานนามว่า พระพุทธรัชมงคลบดีตรีโลกนาถ เป็นพระพุทธรูปสิงห์หนึ่งสีขาวมุก ขนาดหน้าตักกว้าง 5 เมตร สูง 6.5 เมตร โดยมีพระรอดลำพูน จำนวน 88,000 องค์ และแก้วแหวนเงินทองหลายสิ่งถูกฝังอยู่ใต้พระพุทธรูปองค์นี้ รวมทั้งบริเวณพระเศียรก็ได้บรรจุพระบรมสารีริกธาตุ ด้านหลังวิหารมีพระพุทธรูปสีขาวองค์ใหญ่ เป็นพระพุทธรูปปางห้ามญาติสูงเทียบเท่ากับวิหารตัดกับสีน้ำเงินฟ้าสลับทอง
วัดมีองค์พระธาตุที่ได้บรรจุพระบรมสาริกธาตุ จากสมเด็จพระสังฆราชเจ้า กรมหลวงวชิรญาณสังวร พระธาตุสูง 20 เมตร มีนามว่า พระธาตุเกศแก้วจุฬามณีห้าพระองค์
==อ้างอิง==
ร่องเสือเต้น
บุญญ็อล

บุญญ็อล (Buñol; Bunyol) เป็นเมืองและเทศบาลในแคว้นบาเลนเซีย ประเทศสเปน มีพื้นที่ 112 ตารางกิโลเมตร และอยู่ทางตะวันตกของบาเลนเซียประมาณ 38 กิโลเมตร ตัวเมืองตั้งอยู่ริมแม่น้ำบุญญ็อลและถูกล้อมรอบด้วยแนวเขา La Sierra de Las Cabrillas, la Sierra de Dos Aguas และ la Sierra de Malacara y Martés บุญญ็อลมีประชากรประมาณ 9,000 คน ทุก ๆ ปี จะมีคนมากถึง 40,000 คนรวมตัวกันในเมืองเพื่อขว้างมะเขือเทศใส่กันมากกว่า 115,000 กิโลกรัมในเทศกาลโตมาตินา
==อ้างอิง==
== แหล่งข้อมูลอื่น ==
http://www.lahoya.net/pueblos/bunol.htm (สเปน)
Renfe's website.
[https://web.archive.org/web/20090908024827/http://www.bunyol.es/]
เทศบาลในแคว้นบาเลนเซีย
โอยาเดบุญญ็อล
ตำบลแบคอน

แบคอน (بكان) เป็นตำบลในอำเภอแฮแซนอบอด เทศมณฑลเอฆลีด จังหวัดฟอร์ส ประเทศอิหร่าน แบ่งออกเป็น 9 หมู่บ้าน จากสำมะโน พ.ศ. 2549 ตำบลนี้มีประชากร 3,274 คนใน 720 ครัวเรือน
== อ้างอิง ==
แบคอน
เทศมณฑลเอฆลีด
วัดพรหมนิวาส

วัดพรหมนิวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางนาค อำเภอเมืองนราธิวาส จังหวัดนราธิวาส มีพื้นที่วัด 7 ไร่ 1 งาน 94 เศษ ส่วน 10 ตารางวา ปัจจุบันมีพระครูวิสิฐพรหมคุณ (สมชาย โชติวโร) เป็นเจ้าอาวาส
วัดพรหมนิวาสสร้างเมื่อ พ.ศ. 2497 โดยหลวงพ่อสมุทจนทาโภ ดำเนินการระยะแรก หมื่นวิบูลย์ กำนันตำบล โคกเคียน เป็นผู้รวบรวมเงินซื้อที่ดินเพื่อสร้างวัด ในการขออนุญาตต่อทางราชการนั้น ได้มอบหมายให้นายพัฒน์ ชูชื่น ดำเนินการได้รับอนุญาตให้สร้างเมื่อวันที่ 22 กรกฎาคม พ.ศ. 2513 จนได้รับอนุญาตตั้งวัดเมื่อวันที่ 19 สิงหาคม พ.ศ. 2517 ในนาม "วัดพรหมนิวาส" ได้รับพระราชทานวิสุงคามสีมา เมื่อวันที่ 8 กรกฎาคม พ.ศ. 2526 เขตวิสุงคามสีมา กว้าง 22 เมตร ยาว 35 เมตร
วัดพรหมนิวาสอยู่ล้อมรอบด้วยชุมชนมุสลิม มีไทยพุทธตรงข้ามวัด 5 ครอบครัว ในเหตุการณ์ความไม่สงบในชายแดนภาคใต้ของประเทศไทย คนร้ายได้ลอบวางระเบิดพระสงฆ์รวมถึงบุกวัดแล้วจุดไฟเผาศพ และยังฆ่าเด็กวัด แล้วเผากุฏิ ทำให้วัดเริ่มร้าง จนเจ้าอาวาสรูปปัจจุบันได้รับคำสั่งจากเจ้าคณะปกครอง ให้มารักษาการและฟื้นฟูเมื่อวันที่ 18 มกราคม พ.ศ. 2548
==อ้างอิง==
พรหมนิวาส
วัดกาญจนาราม (จังหวัดสุราษฎร์ธานี)

วัดกาญจนาราม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลกะแดะ อำเภอกาญจนดิษฐ์ จังหวัดสุราษฎร์ธานี
วัดกาญจนาราม เดิมชื่อ วัดกำแพง น่าจะเพราะมีกำแพงจะเป็นกำแพงดินก็ได้ ต่อมาเปลี่ยนเป็นวัดกาญจนาราม ให้เข้ากับชื่อ อำเภอกาญจนดิษฐ์ (อำเภอท่าทอง) วัดกาญจนารามตั้งเป็นวัดเมื่อ พ.ศ. 2450 ได้รับพระราชทานวิสุงคามสีมาเมื่อวันที่ 12 มีนาคม พ.ศ. 2529 ด้านการศึกษา ทางวัดได้ให้ทางราชการเปิดโรงเรียนในที่ดินของวัด มีชื่อว่า โรงเรียนวัดกาญจนาราม โดย เปิดทำการสอนครั้งแรกเมื่อวันที่ 1 สิงหาคม พ.ศ. 2455
เมื่อ พ.ศ. 2512 มีการขุดพบไหโบราณใต้เจดีย์เก่า ภายในพบพระพิมพ์ เป็นพระเนื้อชินเงินแก่ดีบุก ได้แก่ พิมพ์ซุ้มนครโกษาฐานสูง พิมพ์ซุ้มนครโกษาฐานเตี้ย ยอดขุนพล (พระร่วงนั่ง) และพิมพ์อื่น ๆ แต่เป็นจำนวนน้อยและชำรุดเกือบหมด บ่งบอกอายุได้ว่ามีอายุมากกว่า 700 ปี เป็นอย่างน้อย
==รายนามเจ้าอาวาส==
พระธรรมวิโรจนเถร วิ. (พลับ ฐิติกโร) พ.ศ. 2465–2470
พระครูจุล พ.ศ. 2470–2474
พระครูปัญญาคมสถิต (ถวิล ฐิตปญฺโญ) พ.ศ. 2505
==อ้างอิง==
กาญจนาราม
วัดถ้ำเขาคูหา

วัดถ้ำเขาคูหา หรือ ภูเขาคูหา เป็นวัดโบราณตั้งอยู่หมู่ที่ 1 ตำบลช้างขวา อำเภอกาญจนดิษฐ์ จังหวัดสุราษฎร์ธานี มีเนื้อที่ประมาณ 32 ไร่ วัดตั้งอยู่บริเวณด้านทิศตะวันตกของภูเขาคูหา ปากถ้ำมีการติดตั้งประตูเหล็ก
ตามหลักฐานทางโบราณคดี น่าจะตั้งเป็นวัดมาตั้งแต่สมัยทวารวดี เพราะมีพระพุทธรูปที่สร้างในยุคทวารวดีในถ้ำของวัดนี้เป็นจำนวนมาก สันนิษฐานว่าพระพุทธรูปในถ้ำน่าจะสร้างมาประมาณพุทธศตวรรษที่ 13–14 อิทธิพลทางศิลปวัฒนธรรมของทวารวดีได้เสื่อมถอยไป เพราะอาณาจักรศรีวิชัยในแถบนี้
ถ้ำคูหาเป็นถ้ำบนเขาหินปูนลูกโดดขนาดเล็ก ภายในถ้ำมีห้องโถงใหญ่ที่มีขนาดยาวประมาณ 17 เมตร กว้าง 8 เมตร ปากถ้ำหันไปทางทิศตะวันออก ภายในถ้ำเป็นที่ประดิษฐานพระพุทธรูป ซึ่งมีทั้งพระพุทธรูปปูนปั้น พระพุทธรูปศิลาทราย และพระพุทธรูปดินดิบ ในปางต่างกัน มีพระพุทธรูปปางมารวิชัยและปางสมาธิประดิษฐานเรียงรายกันเป็นแถวชิดผนังถ้ำด้านทิศเหนือและทิศใต้ มีประมาณ 50 องค์ โดยมีพระประธาน เป็นพระพุทธรูปปูนปั้นปิดทองปางไสยาสน์ ยาวประมาณ 8 เมตร ประดิษฐานไว้สุดผนังด้านใน บริเวณปากถ้ำมีพระพุทธรูปดินดิบ เป็นพระพุทธรูปดินปั้นนูนสูง ประกอบด้วยภาพพระพุทธเจ้า และภาพเล่าเรื่องตามคัมภีร์ สัทธรรมปุณฑริกสูตร ในพุทธศาสนามหายาน ปั้นปะติดบนผนังและเพดานถ้ำ แต่เดิมมีภาพดินปั้นเต็มตลอดเพดานถ้ำ แต่ได้หลุดร่วงไปเป็นจำนวนมาก ปัจจุบันเหลือภาพดินปั้น อยู่สองตำแหน่ง คือ บริเวณผนังและเพดานตรงปากทางเข้าถ้ำและบริเวณมุมซอกเพดานด้านตะวันออกเฉียงใต้
==อ้างอิง==
ถ้ำเขาคูหา
โบราณสถานในจังหวัดสุราษฎร์ธานี
วัดกิตติสังฆาราม

วัดกิตติสังฆาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลฉลอง อำเภอเมืองภูเก็ต จังหวัดภูเก็ต มีที่ดินตั้งวัดเนื้อที่ 48 ไร่ มีที่ธรณีสงฆ์ 4 แปลง เนื้อที่ 76 ไร่ 1 งาน 82 ตารางวา จุดเด่นของวัด คือพระพุทธรูปสีขาวองค์ใหญ่ปางมารวิชัย ศิลปะแบบร่วมสมัย นามว่า พระพุทธมิ่งมงคลเอกนาคคีรี ขนาดหน้าตักกว้าง 25.45 เมตร ความสูง 45 เมตร ประดับผิวด้วยหินอ่อนหยกขาว สุริยกันต (สุริยกันตะ) จากพม่า น้ำหนักเฉพาะหินอ่อน หยกขาวประมาณ 135 ตัน หรือประมาณ 2,500 ตารางเมตร
วัดกิตติสังฆาราม เดิมชื่อ วัดกะตะ ตามชื่อบ้าน สร้างขึ้นเมื่อประมาณ พ.ศ. 2375 โดยมีพระเพชรเป็นประธานนำชาวบ้านสร้างและได้ปกครองวัดมาเป็นรูปแรก ได้รับพระราชทานวิสุงคามสีมาเมื่อวันที่ 20 กันยายน พ.ศ. 2472 เขตวิสุงคามสีมากว้าง 15 เมตร ยาว 20 เมตร ได้ผูกพัทธสีมาเมื่อ พ.ศ. 2474 ด้านการศึกษาได้เปิดสอนพระปริยัติธรรม เปิดโรงเรียนสอนเด็กก่อนเกณฑ์ และให้ทางราชการสร้างโรงเรียนประถมศึกษาในเนื้อที่ประมาณ 2 ไร่
อาคารเสนาสนะต่างที่สำคัญ ได้แก่ อุโบสถกว้าง 10 เมตร ยาว 15 เมตร สร้างเมื่อ พ.ศ.  2474 โครงสร้างคอนกรีตเสริมเหล็ก ภายในประดิษฐานพระประธานพระเพลากว้าง 42 นิ้ว ศาลาการเปรียญกว้าง 12 เมตร ยาว 25 เมตร สร้างเมื่อ พ.ศ. 2524 เป็นอาคารคอนกรีต กุฏิสงฆ์จำนวน 3 หลัง เป็นอาคารคอนกรีตเสริมไม้สองชั้น 2 หลัง ชั้นเดียว 1 หลัง และหอฉันอีกหลังหนึ่ง วัดยังมีอนุสาวรีย์หลวงพ่อฉ้วนกว้าง 4.50 เมตร ยาว 6 เมตร
==อ้างอิง==
กิตติสังฆาราม
วัดเขาทำเทียม

วัดเขาทำเทียม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลอู่ทอง อำเภออู่ทอง จังหวัดสุพรรณบุรี ที่ดินวัดมีพื้นที่ 39 ไร่ โดยด้านบนภูเขาทำเทียมเป็นพื้นที่ของกรมป่าไม้ประมาณ 140 ไร่
วัดเขาทำเทียมได้รับอนุญาตตั้งวัดเมื่อ พ.ศ. 2460 ได้รับพระราชทานวิสุงคามสีมาเมื่อ พ.ศ. 2471 วัดตั้งอยู่ที่เขาทำเทียมซึ่งเป็นแนวเขาทางทิศตะวันตกของเมืองอู่ทอง การที่มีการค้นพบศิลาจารึกภาษาสันสกฤตโบราณไว้ว่า ปุษยคิริ หรือ ปุษยคีรี แปลว่า ภูเขา ดอกไม้ นักวิชาการส่วนใหญ่ตีความว่าชื่อ "ปุษยคีรี" หมายถึงเขาทำเทียม ซึ่งพบโบราณสถานสำคัญในสมัยทวารวดีจนถึงสมัยอยุธยา การพบจารึกปุษยคีรีในดินแดนไทยเป็นสิ่งที่ชี้ให้เห็นถึงการเผยแผ่พระพุทธศาสนาในสมัยพระเจ้าอโศกมหาราชของอินเดียมายังประเทศไทย เนื่องจากมีความพ้องกับชื่อภูเขาศักดิ์สิทธ์ ได้แก่ ปุษฺปคีรี ในรัฐโอริสสา ทำให้สนับสนุนข้อสันนิษฐานว่า วัดเขาทำเทียมเป็นวัดแห่งแรกของประเทศไทย
วัดเขาทำเทียมเป็นที่ตั้งของโบราณสถานหมายเลข 11 และหมายเลข 12 โดยหมายเลข 11 มีการขุดพบโบราณวัตถุที่สำคัญ ได้แก่ เสมาธรรมจักรและเสาฐาน พระพุทธรูปปางแสดงธรรม 4 องค์ ปัจจุบันเก็บที่พิพิธภัณฑ์สถานแห่งชาติอู่ทอง
วัดมี พระพุทธปุษยคีรีศรีสุวรรณภูมิ เป็นพระพุทธรูปแกะสลักกับหน้าผาของภูเขาขนาดใหญ่ที่สุดในประเทศไทย เริ่มสร้างเมื่อวันที่ 1 มีนาคม พ.ศ. 2557 เป็นปางโปรดพระพุทธมารดา หรือ ปางกตัญญูกตเวที ที่มีขนาดหน้าตักกว้าง 25 เมตร สูง 35 เมตร
==อ้างอิง==
เขาทำเทียม
เจ้าหญิงลุยซาแห่งซาวอย

เจ้าหญิงลุยซาแห่งซาวอย (Her Royal Highness Princess Luisa of Savoy) ประสูติเมื่อวันที่ 16 สิงหาคม 2549 เป็นพระธิดาพระองค์เล็กใน เจ้าชายเอมานูเอเล ฟีลีแบร์โตแห่งซาวอย เจ้าชายแห่งเวนิส และ เจ้าหญิงคลอทิลด์ เจ้าหญิงแห่งเวนิส เป็นพระนัดดาพระองค์เล็กใน เจ้าชายวิตตอรีโอ เอมานูเอเล เจ้าชายแห่งเนเปิลส์ และ เจ้าหญิงมารีนา เจ้าหญิงแห่งเนเปิลส์ พระราชปนัดดาใน สมเด็จพระเจ้าอุมแบร์โตที่ 2 แห่งอิตาลี พระองค์ดำรงพระอิสริยยศที่ เจ้าหญิงแห่งอิตาลี เจ้าหญิงแห่งซาวอย เจ้าหญิงแห่งเชียรา เคาน์เตสแห่งซาเลมา
พระองค์ทรงดำรงตำแหน่งรัชทายาทหญิงพระองค์ที่ 2 ว่าที่พระประมุขราชวงศ์ซาวอยในอนาคต ถัดจากพระบิดา และ พระพี่นาง เจ้าหญิงวิตตอเรียแห่งซาวอย ซึ่งเป็นครั้งแรกในหน้าประวัติศาสตร์ราชวงศ์อิตาลี ที่ให้พระราชวงศ์ฝ่ายใน (สตรี) มีสิทธิ์ในการสืบทอดตำแหน่งเฉกเช่นบุรุษ
== อ้างอิง ==
News, A. B. C. "Young princess fights for her claim to the (abolished) throne of Italy". ABC News.
"Primeras fotografías de Victoria de Saboya, hija del príncipe Filiberto y Clotilde Courau". ¡Hola! (in Spanish). 8 January 2004..
Horowitz, Jason (May 10, 2021). "Paris Teenager's New Gig: Would-Be Queen of Italy. A Nation Shrugs" – via NYTimes.com.
บุคคลจากเจนีวา
ราชวงศ์ซาวอย
เจ้าหญิงอิตาลี
ราชวงศ์อิตาลี
ยีเฮ่อหว่าหนี

ยีเฮ่อหว่าหนี  หรือ อัลอิควาน (الإخوان โดยมีอีกชื่อว่า อัลอิควานัลมุสลิมูน ซึ่งหมายถึง ภราดรภาพมุสลิม อย่าสับสนกับกลุ่มที่มีชื่อเดียวกันในตะวันออกกลาง) เป็นนิกายอิสลามที่นับถือมัซฮับฮะนะฟี บางครั้งกล่าวถึงตนเองเป็น "นิกายใหม่" " หรือ "นิกายล่าสุด" อิควาน (ยีเฮ่อหว่าหนี) ร่วมกับเกาะดีม (เก๋อตี๋มู่) และซีเต้าถัง เป็นสามนิกายหลักในประเทศจีน นิกายยีเฮ่อหว่าหนีมักถูกกล่าวกันว่าเป็นลัทธิที่มีการสอนใหม่ (ซินเจียว) ใน ค.ศ. 1937 นิกายนี้ถูกแบ่งออกเป็นสองกลุ่ม
==อ้างอิง==
Cihai ("Sea of words"), Shanghai cishu chubanshe, Shanghai 2002, 
==อ่านเพิ่ม==
===อังกฤษ===
Shoujiang Mi, Jia You: Islam in China, Chinese Intercontinental Press, 2004;  (web )
Hu Fan: Islam in Shaanxi: Past and Present . Diss. Bonn 2008
Mikko Suutarinen: The Dongxiang People of Gansu - Ethnic, Religious and Local Identities (Religious Identity)  (PDF-Datei; 320 kB)
Michael Dillon: China's Muslim Hui Community 1999
Dru C. Gladney: Muslim Chinese: ethnic nationalism in the People's Republic (Wahhabi Muslim Brotherhood, S.55 f.)
===จีน===
Ma Kexun 马克勋: "Zhongguo Yisilanjiao Yihewanyi pai di changdaozhe - Ma Wanfu (Guoyuan)" 中国伊斯兰教伊赫瓦尼派的倡导者——马万福（果园） [The founder of China's Islamic Ikhwan movement: Ma Wanfu (Guoyuan)]. In: Yisilanjiao zai Zhongguo [Islam in China], ed. Gansu Provincial Ethnology Department. Yinchuan: Ningxia Renmin chubanshe 1982 (Chinese)
Ma Zhanbiao: "Yihewani jiaopei yu Ma Wanfu" (Yihewani and Ma Wanfu), In: Xibei Huizu yu Yisilanjiao. Yinchuan: Ningxia Renmin chubanshe 1994 (Chinese)
ศาสนาอิสลามในประเทศจีน
สาขาของศาสนาอิสลาม
สำมะโนเบลารุส (ค.ศ. 2009)

สำมะโนเบลารุส ค.ศ. 2009 เป็นการเก็บสำมะโนครั้งที่สองของประเทศเบลารุสหลังเป็นเอกราชจากการล่มสลายของสหภาพโซเวียต สำมะโนนี้จัดขึ้นในช่วงวันที่ 14–24 ตุลาคม ค.ศ. 2009 แล้วประกาศผลภายในวันที่ 1 กุมภาพันธ์ ค.ศ. 2010 มีการคาดการณ์ว่าจะมีการเก็บข้อมูลสำมะโนเต็มรูปแบบประมาณสองปี
ประชากรในประเทศร้อยละ 97 มีส่วนร่วมในการเก็บสำมะโนนี้
มีการประกาศใน ค.ศ. 2008 ว่าUN Population Commissionยอมรับการมอบเงิน 800 ล้านดอลลาร์สหรัฐให้กับเบลารุสด้วยจุดประสงค์นี้
== แผนที่ ==
==ดูเพิ่ม==
สำมะโนเบลารุส (ค.ศ. 1999)
สำมะโนโซเวียต
สำมะโนจักรวรรดิรัสเซีย
==อ้างอิง==
ประชากรศาสตร์เบลารุส
สำมะโนในประเทศเบลารุส
เซร์เกย์ มิลีงกอวิช-ซาวิช

เซร์เกย์ มิลีงกอวิช-ซาวิช (Сергеј Милинковић-Савић; เกิด 27 กุมภาพันธ์ ค.ศ. 1995) หรือรู้จักกันในชื่อ เซร์เกย์ เป็นนักฟุตบอลชาวเซอร์เบียที่เล่นในตำแหน่งกองกลางให้แก่อัลฮิลาลในซาอุดีโปรเฟสชันนัลลีกและทีมชาติเซอร์เบีย
== ชีวิตช่วงต้น ==
มิลีงกอวิช-ซาวิชเกิดในครอบครัวนักกีฬาที่เมืองแยย์ดาในแคว้นกาตาลุญญา ประเทศสเปน พ่อของเขา นิกอลา มิลีงกอวิช เป็นนักฟุตบอลอาชีพในตอนนั้น ส่วนแม่ของเขา มิลานา มิลีงกอวิช เป็นนักบาสเกตบอลหญิงอาชีพ เซร์เกย์เริ่มเล่นฟุตบอลให้แก่ทีมเยาวชนของสปอร์ติกกลูบีดีปูร์ตูกาลในช่วงเวลาเดียวกันกับที่พ่อของเขากำลังเล่นฟุตบอลในโปรตุเกส ต่อมา เขาย้ายไปเล่นให้แก่ทีมเยาวชนของกราทเซอร์ อาคา ในออสเตรีย ก่อนที่จะย้ายตามครอบครัวไปยังเซอร์เบียซึ่งเขาได้กลายเป็นนักฟุตบอลอาชีพเต็มตัว
เซร์เกย์ มิลีงกอวิช-ซาวิช เป็นพี่ชายของวาญา มิลีงกอวิช-ซาวิช ซึ่งเป็นนักฟุตบอลในตำแหน่งผู้รักษาประตู นอกเหนือจากสัญชาติเซอร์เบียแล้ว มิลีงกอวิชยังถือสัญชาติสเปนด้วย
== เกียรติประวัติ ==
=== สโมสร ===
วอยวอดีนา
เซอร์เบียนคัพ: 2013–14
ลาซิโก
โกปปาอีตาเลีย: 2018–19
ซูแปร์โกปปาอีตาเลียนา: 2017, 2019
=== ทีมชาติ ===
เซอร์เบีย อายุไม่เกิน 19 ปี
ฟุตบอลชิงแชมป์แห่งชาติยุโรป รุ่นอายุไม่เกิน 19 ปี: 2013
เซอร์เบีย อายุไม่เกิน 20 ปี
ฟุตบอลโลกเยาวชนอายุไม่เกิน 20 ปี: 2015
=== รางวัลส่วนตัว ===
ฟุตบอลโลกเยาวชนอายุไม่เกิน 20 ปี เหรียญทองแดง: 2015
ทีมยอดเยี่ยมแห่งปีของเซเรียอา: 2017–18
กองกลางยอดเยี่ยมแห่งเซเรียอา: 2018–19
ผู้เล่นยอดเยี่ยมประจำเดือนของเซเรียอา: ธันวาคม 2019, มกราคม 2021
ผู้เล่นยอดเยี่ยมแห่งฤดูกาลของลาซีโอ: 2020–21
== อ้างอิง ==
== แหล่งข้อมูลอื่น ==
Player profile at Serbian National Team page
กองกลางฟุตบอล
ผู้เล่นในเบลเจียนเฟิสต์ดิวิชัน เอ
บุคคลจากแยย์ดา
นักฟุตบอลชาวสเปน
นักฟุตบอลชาวเซอร์เบีย
บุคคลจากแคว้นกาตาลุญญา
ผู้เล่นในเซอร์เบียนซูเปอร์ลีกา
ผู้เล่นในเซเรียอา
ผู้เล่นในซาอุดีโปรเฟสชันนัลลีก
ชาวสเปนเชื้อสายเซอร์เบีย
ผู้เล่นสโมสรกีฬาลัตซีโย
ผู้เล่นสโมสรฟุตบอลอัลฮิลาล
ผู้เล่นในฟุตบอลโลก 2018
ผู้เล่นในฟุตบอลโลก 2022
นักฟุตบอลทีมชาติเซอร์เบีย
โฆเซ กายา

โฆเซ ลุยส์ กายา เปญญา (José Luis Gayà Peña; เกิด 25 พฤษภาคม ค.ศ. 1995) เป็นนักฟุตบอลชาวสเปนที่เล่นในตำแหน่งแบ็กซ้ายให้แก่บาเลนเซียในลาลิกาและทีมชาติสเปน เขายังเป็นกัปตันทีมของบาเลนเซีย
กายามาจากทีมเยาวชนของบาเลนเซีย เขาได้ลงเล่นให้แก่ทีมชุดใหญ่ครั้งแรกใน ค.ศ. 2012 จนถึงปัจจุบัน เขาได้ลงเล่นให้แก่สโมสรมากกว่า 250 นัด
กายาลงเล่นให้แก่ทีมชาติสเปนครั้งแรกใน ค.ศ. 2018 เขาเป็นส่วนหนึ่งของทีมชาติในการแข่งขันฟุตบอลชิงแชมป์แห่งชาติยุโรป 2020
== เกียรติประวัติ ==
บาเลนเซีย
โกปาเดลเรย์: 2018–19
สเปน อายุไม่เกิน 21 ปี
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี รองชนะเลิศ: 2017
== อ้างอิง ==
== แหล่งข้อมูลอื่น ==
Valencia official profile
CiberChe biography and stats 
นักฟุตบอลชาวสเปน
บุคคลจากแคว้นบาเลนเซีย
กองหลังฟุตบอล
กองกลางฟุตบอล
ผู้เล่นในลาลิกา
ผู้เล่นในเซกุนดาดิบิซิออน เบ
ผู้เล่นสโมสรฟุตบอลบาเลนเซีย
นักฟุตบอลทีมชาติสเปน
ผู้เล่นในฟุตบอลชิงแชมป์แห่งชาติยุโรป 2020
สโมสรฟุตบอลอยุธยา ยูไนเต็ด ในฤดูกาล 2564–2565

ฤดูกาล 2564–2565 เป็นฤดูกาลที่ 6 ของ สโมสรฟุตบอลอยุธยา ยูไนเต็ด ในระบบฟุตบอลลีกอาชีพของประเทศไทย โดยสโมสรจบด้วยอันดับ 9 ในไทยลีก 2 ฤดูกาล 2563–64
ในช่วงก่อนเปิดฤดูกาลสโมสรได้รับผลกระทบจากการระบาดทั่วของโควิด-19 ในประเทศไทย ที่มียอดผู้ติดเชื้อภายในประเทศมากกว่า 1 ล้านคน และมีผู้เสียชีวิตกว่า 13,000 คน ทำให้เกิดภาวะขาดสภาพคล่องทางการเงินและเกิดปัญหาในการจัดหาผู้เล่นรวมถึงผู้ฝึกสอนมาร่วมทีม ทำให้ สโมสรฟุตบอลเมืองทอง ยูไนเต็ด ในไทยลีกได้ให้ความช่วยเหลือในการทำทีมฟุตบอลในฤดูกาลนี้ ด้วยการส่ง เจษฎา จิตสวัสดิ์ ซึ่งเป็นผู้ฝึกสอนชุดเยาวชนรวมถึงนักฟุตบอลชุดเยาวชนของสโมสรหลายรายมาเล่นในระดับไทยลีก 2ให้กับ อยุธยา ยูไนเต็ด ด้วยสัญญายืมตัว นอกจากนี้ยังอนุญาตให้สโมสรใช้ธันเดอร์โดมสเตเดียมเป็นสนามเหย้า ในช่วงที่สนามกีฬาจังหวัดพระนครศรีอยุธยาถูกใช้เป็นศูนย์ฉีดวัคซีนซิโนฟาร์มเพื่อสร้างภูมิคุ้มกันโรคติดเชื้อไวรัสโคโรนา 2019 ให้กับประชาชนในพื้นที่จังหวัดพระนครศรีอยุธยา ตั้งแต่เดือนสิงหาคม – ตุลาคม 2564
==ผู้เล่นฤดูกาล 2564–2565==
=== รายละเอียดผู้เล่น ฤดูกาล 2564–2565===
ข้อมูล ณ วันที่ 30 เมษายน 2565
สถิติการลงสนามและการยิงประตูรวมการแข่งขันทุกรายการ
== การเปลี่ยนแปลงผู้เล่น ==
=== ก่อนเปิดฤดูกาล ===
==== ย้ายออก ====
==== ย้ายเข้า ====
=== ครึ่งฤดูกาล ===
==== ย้ายเข้า ====
==== ย้ายออก ====
==การแข่งขันในฤดูกาล==
=== ไทยลีก 2 ===
==== ตารางคะแนน ====
====ผลงานโดยรวม====
ข้อมูลล่าสุด : 30 เมษายน 2565
==== ผลงานและอันดับในแต่ละนัด ====
==== ผลการแข่งขัน ====
=== ช้าง เอฟเอคัพ ===
===สถิติการลงสนามและการทำประตูของผู้เล่น===
|-
! colspan=12 style="background:#00CED1; color:white; text-align:center"| ผู้รักษาประตู
|-
! colspan=12 style="background:#00CED1; color:white; text-align:center"| กองหลัง
|-
! colspan=12 style="background:#00CED1; color:white; text-align:center"| กองกลาง
|-
! colspan=12 style="background:#00CED1; color:white; text-align:center"| กองหน้า
|-
! colspan=12 style="background:#00CED1; color:white; text-align:center"| ผู้เล่นย้ายออกระหว่างฤดูกาล
|-
===อันดับการทำประตูของผู้เล่น===
ข้อมูลล่าสุด: 30 เมษายน 2565
==อ้างอิง==
ฤดูกาลแข่งขันของสโมสรฟุตบอลอยุธยา ยูไนเต็ด
สโมสรฟุตบอลในประเทศไทย ในฤดูกาล 2564–2565
โจวันนี ดี โลเรนโซ

โจวันนี ดี โลเรนโซ  (เกิด 4 สิงหาคม ค.ศ. 1993) เป็นนักฟุตบอลชาวอิตาลีที่เล่นในตำแหน่งแบ็กขวาให้แก่นาโปลีในเซเรียอาและทีมชาติอิตาลี
== ทีมชาติ ==
ดี โลเรนโซเคยเป็นตัวแทนของทีมชาติอิตาลีในรุ่นอายุไม่เกิน 20 ปีและรุ่นอายุไม่เกิน 21 ปี
วันที่ 14 สิงหาคม ค.ศ. 2013 เขาลงเล่นนัดแรกให้แก่ทีมชาติรุ่นอายุไม่เกิน 21 ปีภายใต้การคุมทีมของอดีตนักฟุตบอลอิตาลี ลุยจี ดี บีอาโจ ในเกมกระชับมิตรที่พบกับสโลวาเกีย ซึ่งอิตาลีเอาชนะไปได้ 4–1
เขาลงเล่นให้แก่ทีมชาติชุดใหญ่ครั้งแรกเมื่อวันที่ 15 ตุลาคม ค.ศ. 2019 โดยได้ลงเล่นเป็นตัวจริง ช่วยให้ทีมบุกไปเอาชนะลีชเทินชไตน์ 5–0 ในฟุตบอลชิงแชมป์แห่งชาติยุโรป 2020 รอบคัดเลือก
เดือนมิถุนายน ค.ศ. 2021 เขามีชื่อติดทีมชาติอิตาลีในการแข่งขันฟุตบอลชิงแชมป์แห่งชาติยุโรป 2020 ภายใต้การคุมทีมของโรแบร์โต มันชีนี วันที่ 11 กรกฎาคม เขาได้ลงเล่นเต็มเวลาในนัดชิงชนะเลิศที่สนามกีฬาเวมบลีย์และมีส่วนช่วยให้อิตาลีชนะเลิศรายการนี้เป็นสมัยที่สอง หลังจากที่เอาชนะการยิงลูกโทษเหนืออังกฤษ 3–2
== ชีวิตส่วนตัว ==
ดี โลเรนโซ เกิดที่ Castelnuovo di Garfagnana พ่อแม่ของเขามาจากกัมปาเนียในภาคใต้ของอิตาลี
== เกียรติประวัติ ==
เอมโปลี
เซเรียบี: 2017–18
นาโปลี
โกปปาอีตาเลีย: 2019–20
อิตาลี
ฟุตบอลชิงแชมป์แห่งชาติยุโรป: 2020
=== เครื่องราชอิสริยภรณ์ ===
* 5th Class / Knight: เครื่องอิสริยาภรณ์คุณธรรมแห่งสาธารณรัฐอิตาลี: 2021
== อ้างอิง ==
== แหล่งข้อมูลอื่น ==
Career summary by AIC.football.it
Lega Serie A Profile
Calciatore Profile Calciatore Profile
นักฟุตบอลชาวอิตาลี
นักฟุตบอลทีมชาติอิตาลี
กองหลังฟุตบอล
ผู้เล่นสโมสรฟุตบอลเอมโปลี
ผู้เล่นสโมสรกีฬาฟุตบอลนาโปลี
ผู้เล่นในเซเรียอา
ผู้เล่นในเซเรียบี
ผู้เล่นในฟุตบอลชิงแชมป์แห่งชาติยุโรป 2020
ผู้เล่นในชุดชนะเลิศฟุตบอลชิงแชมป์แห่งชาติยุโรป
ผู้ได้รับเครื่องอิสริยาภรณ์คุณธรรมแห่งสาธารณรัฐอิตาลี
เครื่องอิสริยาภรณ์เจ้าชายยารอสเลาผู้รอบรู้

เครื่องอิสริยาภรณ์เจ้าชายยารอสเลาผู้รอบรู้ (О́рден кня́зя Яросла́ва Му́дрого) เป็นเครื่องอิสริยาภรณ์ของประเทศยูเครน มอบให้กับผู้กระทำคุณประโยชน์แก่ประเทศยูเครนทั้งชาวยูเครนและชาวต่างประเทศ ทั้งด้านการพัฒนา เศรษฐกิจ การศึกษา วิทยาศาสตร์ วัฒนธรรม ศิลปะ การสาธารณสุข และคุณงามความดีอื่นๆ ต่อสาธารณะชน เครื่องอิสริยาภรณ์นี้สร้างขึ้นในวันที่ 23 สิงหาคม พ.ศ. 2538 โดยแลออนิด กุชมา ประธานาธิบดียูเครน ณ ขณะนั้น
นับตั้งแต่สร้างเครื่องอิสริยาภรณ์นี้ขึ้นมา เครื่องอิสริยาภรณ์นี้จัดเป็นเครื่องอิสริยาภรณ์ชั้นสูงสุดของประเทศยูเครนที่ชาวยูเครนพึงจะได้รับ รวมถึงชาวต่างประเทศและบุคคลไร้สัญชาติ จนกระทั่งใน พ.ศ. 2541 มีการสร้างอิสริยาภรณ์วีรชนแห่งยูเครนขึ้นมาสำหรับชาวยูเครน เครื่องอิสริยาภรณ์นี้ยังเป็นเครื่องอิสริยาภรณ์ชั้นสูงสุดสำหรับชาวต่างประเทศและบุคคลไร้สัญขาติ จนกระทั่งใน พ.ศ. 2551 เครื่องอิสริยาภรณ์ชั้นสูงสุดของยูเครนได้ถูกแทนที่ด้วยเครื่องอิสริยาภรณ์แห่งเสรีภาพ
เครื่องอิสริยาภรณ์นี้ได้รับการออกแบบโดยประติมากรและคณาจารย์แห่งสถาบันวิจิตรศิลป์และสถาปัตยกรรมแห่งชาติวาเรลี ชเวดซอฟ เครื่องอิสริยาภรณ์นี้มีทั้งสิ้นห้าชั้น แพรแถบมีลักษณะเป็นสีฟ้าและมีแถบสีเหลืองขนาบทั้งสองข้าง
== ลำดับชั้นและลักษณะของอิสริยาภรณ์ ==
{|align=center class=wikitable width=65%
|-
!width=14% valign=center align=center|
!width=28% valign=center align=center|ชั้นที่ 1
!width=28% valign=center align=center|ชั้นที่ 2
!width=28% valign=center align=center|ชั้นที่ 3
!width=28% valign=center align=center|ชั้นที่ 4
!width=28% valign=center align=center|ชั้นที่ 5
|-
!width=14% valign=center align=center|ดวงตรา
|width=28% valign=center align=center|
|width=28% valign=center align=center|
|width=28% valign=center align=center|
|width=28% valign=center align=center|
|width=28% valign=center align=center|
|-
!width=14% valign=center align=center|ดารา
|width=28% valign=center align=center|  
|width=28% valign=center align=center|
|
|
|
|-
|-
!width=14% valign=center align=center|แพรแถบ
|width=28% valign=center align=center|
|width=28% valign=center align=center|
|width=28% valign=center align=center|
|width=28% valign=center align=center|
|width=28% valign=center align=center|
|-
|}
== สมาชิกอิสริยาภรณ์ที่มีชื่อเสียง ==
มูอัมมาร์ กัดดาฟี อดีตผู้นำแห่งประเทศลิเบีย
ราอุล กัสโตร อดีตประธานสภาแห่งรัฐแห่งประเทศคิวบา
ฌัก ชีรัก อดีตประธานาธิบดีแห่งประเทศฝรั่งเศส
สมเด็จพระราชาธิบดีสุลต่านฮัสซานัล โบลเกียห์
สมเด็จพระราชาธิบดีอับดุลลอฮ์ที่ 2 แห่งจอร์แดน
สมเด็จพระราชาธิบดีคาร์ลที่ 16 กุสตาฟแห่งสวีเดน
สมเด็จพระราชินีซิลเวียแห่งสวีเดน
ดอนัลต์ ตุสก์
ซาปาร์มือรัต นือยาซอว์ อดีตประธานาธิบดีแห่งประเทศเติร์กเมนิสถาน
เรเจป ไตยิป แอร์โดอัน ประธานาธิบดีแห่งประเทศตุรกี
== อ้างอิง ==
== แหล่งข้อมูลอื่น ==
«Орден князя Ярослава Мудрого» I, II, III, IV і V ступеня
Державна нагорода України&nbsp;— «Орден князя Ярослава Мудрого»
เครื่องอิสริยาภรณ์ยูเครน
วัดสุวรรณคีลี

วัดสุวรรณคีลี (ວັດສຸວັນນະຄີລີ) เป็นวัดในหลวงพระบาง แขวงหลวงพระบาง ประเทศลาว
วัดสุวรรณคีลี เดิมชื่อ วัดคีลี สร้างโดยชาวไทพวนจากเมืองเชียงขวาง เมื่อ พ.ศ. 2316 สร้างเพื่ออุทิศให้แก่ทหารพวนที่มาช่วยรบกับกองทัพพม่า วัดตั้งอยู่บนเนินที่ตั้งหอเจ้าฟ้าดอกไส้เดื่อ ต่อมาภายหลังเติมชื่อวัดเป็น "วัดสุวรรณคีลี" มีความหมายว่า ภูเขาทอง
อาคารเสนาสนะในวัด ได้แก่ สิมแบบเชียงชวาง มีหลังคาที่เรียกว่า "เทิบซ้อน" คือ หลังคาซ้อนชั้นด้วยการทำหลังคาลาดชั้นหนึ่งก่อนและมีหลังคาขนาดเล็กซ้อนตรงกลางบนหลังคาอีกชั้น โดยไม่มีการลดมุขของชั้นด้านหน้าเหมือนสิมแบบอื่น ๆ หลังคาสิมประดับด้วย สัตตะบูริพัน (ช่อฟ้า) กลางสันหลังคา อีกทั้งหลังคาไม่อ่อนโค้งเท่าหลังคาสิมหลวงพระบาง หน้าบันที่มีกรอบอ่อนโค้งและยาวลงมาเกือบจรดพื้น ลวดลายหน้าบันตกแต่งด้วยลายพันธุ์พฤกษา กรอบหน้าบันประดับด้วยลวดลายใบไม้ คันทวยรูปหูช้างสามเหลี่ยม ผังของสิมมีห้องต่อเพิ่ม เรียกว่า ห้องลอย ซึ่งประดิษฐานพระองค์หลวง หรือพระประธาน และมีแผงไม้ประดับลายทองรูปอดีตพระพุทธเจ้า แขวนติดไว้กับโครงหลังคาของสิม วัดยังมีหอกลองและมีพิพิธภัณฑ์
==อ้างอิง==
สุวรรณคีลี